'Qanûnê Înfazî yê Tedbîranê Ceza û Asayîşî yê Teklîfê Qanûnî yê Tay Babetan de Vurnayîşî' yo ke 70 bendan û plansazîye ra yeno meydan sere de sereraştkerdişê înfazî zî tede hetê AKP-MHPyî ra ame amadekerdene, pêvînayîşê Heyetê Pêroyî yê seba ci ame kerdene.
Serekwekîlê Koma HDPyî Merale Daniş Bektaş eşkera kerd ke hetê usûlî ra munaqeşeyê seba teklîfî vera nîzamnameyê zereyî yê Meclîsî yo û waştişê munaqeşeyê usûlî kerd.
Beştaşe da zanayene ke yeno pawitene ke 90 hezar kesî do bêrê verdayene û vat: ''Şima wazenê ke terefgîrê şima prosesêkê winasênî de bivejîyê teber. Babeta ke şima vanê edaletê înfazî û têkilîya mabênê sûc û sûcdarî ganî têmîyan nêbê. Şima se ra 80 tepişteyê sîyasîyî vera danê ke rejîmêkê taybetî virazenê. Goreyê nîzamnameyê zereyî û qanûnê bingeyî seba ke sey efûyêka taybete yena dîyene nê kesî bêrê cigêrayene.''
Dima zî CHPyî ra Bulent Tezcanî qisey kerd û vat: ''Hîşmendîya ke tepişteyanê sîyasîyan efû nêkena, verdena ke înan zîndanan de Korona ra bimirê kewte derdê tecawuzkeran, veradayîşê cergan.''
Koma HDPyî destê înan de dowîzê bi nuşteyê 'Înfazo têdûşt dano ciwîyayene', 'Korona tepişteyan rê cîyatîye nêkena' û 'Înfaz de têdûştî û seba her kesî edalet' dayî kursîyanê meclîsî ro û no sereraştkerdiş protesto kerd.
